**სსიპ - ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრის ლუგარის საზოგადოებრივი ჯანდაცვის კვლევითი ცენტრის დებულება**

თ ა ვ ი I

ზოგადი დებულებები

მუხლი 1

ეს დებულება განსაზღვრავს სსიპ - ლ.საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრის (შემდგომში - ცენტრი) ლუგარის საზოგადოებრივი ჯანდაცვის კვლევითი ცენტრის (შემდგომში - კვლევითი ცენტრი) სამართლებრივ სტატუსს, სტრუქტურას, უფლებამოსილებას, ანგარიშვალდებულებას და აწესრიგებს დეპარტამენტის საქმიანობასთან დაკავშირებულ სხვა საკითხებს.

მუხლი 2

კვლევითი ცენტრი არის სსიპ - ლ.საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრის სტრუქტურული ქვედანაყოფი.

მუხლი 3

კვლევითი ცენტრი თავის საქმიანობაში ხელმძღვანელობს საქართველოს კონსტიტუციით, საერთაშორისო ხელშეკრულებებით, საქართველოს კანონებით, საქართველოს პრეზიდენტის, საქართველოს მთავრობისა და საქართველოს შრომის, ჯანმრთელობისა და სოციალური დაცვის მინისტრის (შემდგომში – მინისტრი) სამართლებრივი აქტებით, ცენტრის დებულებით, წინამდებარე დებულებით და სხვა საკანონმდებლო და კანონქვემდებარე ნორმატიული აქტებით.

მუხლი 4

კვლევითი ცენტრი ანგარიშვალდებულია გენერალური დირექტორისა და კურატორი მოადგილის წინაშე, რომლებიც ახორციელებენ მასზე სამსახურებრივ ზედამხედველობას კანონმდებლობით დადგენილი წესით.

თავი II

კვლევითი ცენტრის მიზნები და ამოცანები

მუხლი 5.

კვლევითი ცენტრის  მიზნები და ამოცანებია:

ა) განსაკუთრებით საშიში ინფექციების გამომწვევთა აღმოჩენის, ზედამხედველობისა და რეაგირების ერთიანი ლაბორატორიული სისტემის გამართული ფუნქციონირება;

ბ) სამეცნიერო კვლევების ჩატარება საზოგადოებრივი ჯანმრთელობის, ეპიდემიოლოგიის, ბიოლოგიური უსაფრთხოების, ეპიზოოტოლოგიის, გარემოს ჯანმრთელობის პრობლემებზე;

გ) მაღალი კვალიფიკაციის სამეცნიერო და პრაქტიკოსი კადრების მომზადება უმაღლეს საგანმანათლებო დაწესებულებებთან თანამშრომლობით;

დ) გადამდები დაავადებების ერთიანი ეპიდზედამხედველობის სისტემის ფუნქციონირების უზრუნველყოფა; ეპიდაფეთქებების, ეპიდემიების მიზეზების დადგენა; განსაკუთრებით საშიში და სხვა ინფექციების კერებში ეპიზოოტოლოგიური, ენტომოლოგიური კვლევების ჩატარება;

ე) ლაბორატორიული საქმიანობა, ეროვნული რეფერალური ლაბორატორების ორგანიზება და ფუნქციონირება; განსაკუთრებით საშიშ ინფექციებთან დაკავშირებული საქმიანობა და ლაბორატორიების ბიოლოგიური უსაფრთხოების უზრუნველყოფა; ბაქტერიების და ვირუსების ეროვნული კოლექციის (საცავის) ორგანიზება და ფუნქციონირება; ჰოსპიტალიზებული და ამბულატორიული პაციენტების ლაბორატორიული დიაგნოსტიკა; გარემოს ობიექტების, ინფექციის რეზერვუარების და გადამტანების ლაბორატორიული კვლევა; მიკროორგანიზმების და გადამტანების საწინააღმდეგო საშუალებების, საკვები ნიადაგების, იმუნობიოლოგიური პრეპარატების დამზადება, მათი ხარისხის კონტროლი; დეზინფექტანტების ეფექტიანობის და სტერილობის განსაზღვრა;

ვ) ბიოლოგიური უსაფრთხოების უზრუნველყოფაში და მის მონიტორინგში მონაწილეობის მიღება; პათოლოგიური ბიოლოგიური აგენტების კლასიფიკაციის და განსაკუთრებით საშიშ ინფექციებზე საქმიანობის სტანდარტების შემუშავებაში მონაწილეობის მიღება.

თავი III

კვლევითი ცენტრის ხელმძღვანელობა, თანამშრომლები და ქვედანაყოფები და მათი კომპეტენციები.

მუხლი 6. დაკისრებული ამოცანებისა და მიზნების სრულყოფილად განხორციელებისათვის კვლევითი ცენტრი მოიცავს შემდეგ ქვედანაყოფებს:

ა) ბიოუსაფრთხოების და განსაკუთრებით საშიში პათოგენების დეპარტამენტი;

ბ) ვირუსოლოგიის, მოლეკულური ბიოლოგიის და გენომის შემსწავლელი დეპარტამენტი

მუხლი 7. ამ დებულების მე-5 მუხლით გათვალისწინებულ კომპეტენციათა შესრულების მიზნით, დეპარტამენტში სამსახურს ეწევიან:

ა) მენეჯერი;

ბ) დეპარტამენტის უფროსი;

გ) სამმართველოს უფროსი;

დ) ლაბორატორიის უფროსი

ე) მთავარი სპეციალისტი;

ვ) უფროსი სპეციალისტი;

ზ) სპეციალისტი.

2. კვლევითი ცენტრის დეპარტამენტებში არამუდმივ ამოცანათა შესასრულებლად შრომითი ხელშეკრულებით შეიძლება მიღებულ იქნეს შტატგარეშე თანამშრომელი.

3. კვლევითი ცენტრის თანამშრომლებს კანონმდებლობით დადგენილი წესით თანამდებობაზე ნიშნავს და თანამდებობიდან ათავისუფლებს გენერალური დირექტორი

4. კვლევითი ცენტრის თანამშრომელთა უფლებები და მოვალეობები განისაზღვრება ამ დებულებით, ცენტრის დებულებით, ცენტრის შინაგანაწესით და საქართველოს კანონმდებლობით.

5.კვლევითი ცენტრის საშტატო რიცხოვნობა განისაზღვრება ცენტრის საშტატო განრიგით, რომელსაც კანონმდებლობით დადგენილი წესით ამტკიცებს ცენტრის გენერალური დირექტორი.

მუხლი 8.

1. კვლევით ცენტრს ხელმძღვანელობს მენეჯერი.

2.მენეჯერი ანგარიშვალდებულია გენერალური დირექტორის და კურატორი მოადგილის წინაშე.

3. მენეჯერი:

ა) ხელმძღვანელობს და წარმართავს კვლევითი ცენტრის საქმიანობას;

ბ)ზედამხედველობას და კოორდინაციას უწევს კვლევითი ცენტრის დეპარტამენტების მუშაობას;

გ) ანაწილებს ფუნქციებს დეპარტამენტებს შორის, აძლევს მათ მითითებებსა და დავალებებს;

დ) თვალყურს ადევნებს და ზედამხედველობს კვლევითი ცენტრის თანამშრომლების მიერ თავიანთი სამსახურებრივი მოვალეობების ჯეროვან შესრულებას;

ე) აკონტროლებს გენერალური დირექტორის ბრძანებების, მითითებების, დავალებების, გენერალური დირექტორის მოადგილეების დავალებების შესრულებას კვლევითი ცენტრის თანამშრომელთა მიერ;

ვ) აკონტროლებს კვლევითი ცენტრის თანამშრომელთა მიერ სამსახურებრივი და საშემსრულებლო დისციპლინის დაცვას;

ზ) ავიზებს კვლევით ცენტრში მომზადებულ დოკუმენტებს და ასევე ცენტრში მომზადებულ დოკუმენტებს და წერილებს კომპეტენციის ფარგლებში;

თ) წარუდგენს გენერალურ დირექტორს კვლევითი ცენტრის მიერ გაწეული საქმიანობის შესახებ წლიურ ანგარიშს, აგრეთვე მისი მოთხოვნით ნებისმიერ დროს;

ი) ორგანიზებას უწევს კომპეტენციის ფარგლებში კვლევითი ცენტრის უფლებების განხორციელებასა და მოვალეობების შესრულებას, რისთვისაც წარუდგენს გენერალურ დირექტორს წინადადებებს ცალკეული საკითხების მოწესრიგებისა და გადაწყვეტის თვალსაზრისით;

კ) წარუდგენს გენერალურ დირექტორს წინადადებებს კვლევითი ცენტრის შიდა სტრუქტურის, შტატების, მუშაობის ორგანიზაციის, კვლევითი ცენტრის თანამშრომელთა წახალისების ან მათთვის დისციპლინური პასუხისმგებლობის დაკისრების შესახებ;

ლ) შუამდგომლობს იმ სახსრების, მოწყობილობებისა და ინვენტარის გამოყოფაზე, რაც აუცილებელია კვლევითი ცენტრის კომპეტენციის ფარგლებში კვლევითი ცენტრის უფლებებისა და მოვალეობების შესასრულებლად;

მ) პერიოდულად ისმენს კვლევითი ცენტრის თანამშრომელთა ანგარიშს მათ მიერ გაწეული მუშაობის შესახებ;

ნ) შუამდგომლობს კვლევითი ცენტრის თანამშრომელთა კვალიფიკაციის ამაღლებისა და გადამზადების თაობაზე;

ო) ასრულებს გენერალური დირექტორისა და მისი მოადგილეების ცალკეულ დავალებებს.

პ) ახორციელებს ამ დებულებითა და საქართველოს კანონმდებლობით განსაზღვრულ სხვა ფუნქციებს.

მუხლი 9. მენეჯერის არყოფნის ან მის მიერ კვლევითი ცენტრის უფროსის მოვალეობის შესრულების შეუძლებლობის შემთხვევაში მენეჯერის უფლებამოსილებას ახორციელებს გენერალური დირექტორის ბრძანებით განსაზღვრული ერთ-ერთი დეპარტამენტის უფროსი.

მუხლი 10.

1. ბიოუსაფრთხოების და განსაკუთრებით საშიში პათოგენების დეპარტამენტის ფუნქციებია:

**ა) ბაქტერიებისა და ვირუსების ეროვნული საცავის მიმართულებით:**

ა.ა) ბაქტერიებისა და ვირუსების ეროვნულ საცავში ადამიანისათვის პათოგენური მიკროორგანიზმების, მათ შორის განსაკუთრებით საშიში ინფექციების გამომწვევების კოლექციის მდგრადობა, მონაცემთა ბაზის შექმნა და მუდმივი განახლება.

ა.ბ) ბაქტერიებისა და ვირუსების შენახვის, აღრიცხვის, განახლების, მონაცემთა ბაზის წარმოების უზრუნველყოფა ბიოუსაფრთხოებისა და ხარისხის კონტროლის მეთოდური რეკომენდაციებით, სტანდარტული ოპერაციული პროცედურებით.

ა.გ) სამეცნიერო კვლევებში მონაწილეობა, პუბლიკაციების მომზადება.

**ბ) განსაკუთრებით საშიში პათოგენების ლაბორატორიის მიმართულებით:**

ბ.ა) განსაკუთრებით საშიში ინფექციების გამომწვევების დეტექცია და იდენტიფიკაცია ბიოუსაფრთხოების მაღალი დონის (BSL3) პირობებში შესაბამისი სტანდარტული ოპერაციული პროცედურების (სოპ) თანახმად.

ბ.ბ) განსაკუთრებით საშიში პათოგენების ლაბორატორიაში ინფექციური და პოტენციურად საშიში ბიოტური და აბიოტური ნიმუშების / სინჯების გამოკვლევის უზრუნველყოფა უახლესი ლაბორატორიული ტექნოლოგიების მეშვეობით.

ბ.გ) განსაკუთრებით საშიშ პათოგენებზე თანამედროვე სტანდარტების შესაბამისი სამეცნიერო-კვლევითი სამუშაოების ჩატარება.

ბ.დ) სამეცნიერო კვლევებში მონაწილეობა, პუბლიკაციების მომზადება.

**გ) ვივარიუმის მიმართულებით:**

გ.ა) ლაბორატორიული ცხოველების გამოყენება თანამედროვე სამეცნიერო-პრაქტიკული კვლევებისთვის; აგრეთვე, რუტინული ლაბორატორიული დიაგნოსტიკისთვის.

გ.ბ) სამეცნიერო-პრაქტიკული კვლევების დროს საფრთხეების შეფასება.

გ.გ) საერთაშორისო სტანდარტების შესაბამისი სერთიფიცირების პროცესის ინიცირება.

**დ) ზოგადი ბაქტერიოლოგიური ლაბორატორიის (ენტერო, რესპირატორული პათოგენების, მიკოლოგიის ჯგუფის) მიმართულებით:**

დ.ა) ინფექციურ დაავადებათა გამომწვევების დეტექცია და იდენტიფიკაცია სახელმწიფო და სამეცნიერო პროგრამების ფარგლებში.

დ.ბ) ლაბორატორიული კვლევების უზრუნველყოფა ბიოუსაფრთხოების მაღალი დონის (BSL -2) პირობებში შესაბამისი სტანდარტული ოპერაციული პროცედურების (სოპ) თანახმად.

დ.გ) თანამედროვე სამეცნიერო -კვლევითი სამუშაოების ჩატარება.

დ.დ) სამეცნიერო კვლევებში მონაწილეობა, პუბლიკაციების მომზადება.

**ე) ანალიზების მიმღები და დამუშავების ჯგუფის მიმართულებით:**

ე.ა) ნიმუშების/სინჯების მიღება და რეგისტრაცია ცენტრის შესაბამისი სტანდარტული ოპერაციული პროცედურების (სოპ) თანახმად.

ე.ბ) ნიმუშების/სინჯების მართვა ბიოსაფრთხოებისა და ხარისხის კონტროლის ცენტრში მიღებული სტანდარტების შესაბამისად.

**ვ) ზოოენტომოლოგიის ლაბორატორიის მიმართულებით:**

ვ.ა) განსაკუთრებით საშიშ ინფექციათა ბუნებრივ კერებში ეპიზოოტოლოგიური მდგომარეობის შესწავლა და შესაბამისი პროგნოზის განზოგადებული სახით წარდგენა შესაბამისი საველე მასალის (მღრღნელების, ექტოპარაზიტების, მღრღნელთა ლეშის, ნიადაგის და სხვა) მოძიებით.

ვ.ბ) გადამდებ დაავადებათა ახლადაღმოცენებულ კერებში შემთხვევების და აფეთქებების დროს ეპიზოოტოლოგიური მდგომარეობის შესწავლა/დახასიათება და ამ მიზნით საველე მასალის (მღრღნელების, ექტოპარაზიტების, მღრღნელთა ლეშის, ნიადაგის და სხვა) მოძიება და სახეობრივი იდენტიფიცირება.

ვ.გ) ტრანსმისიული დაავადებების ძირითადი და მეორეხარისხოვანი გადამტანების ფენოლოგიური მონიტორინგი (გადამტანების რიცხობრიობის, სახეობრივი იდენტიფიკაციის დადგენა და ჩატარება); მონიტორინგის განხორციელება ფიქსირებულ, შემთხვევით შერჩეულ და შემთხვევა/აფეთქების დროს მოცემულ ობიექტებზე.

ვ.დ) სამეცნიერო კვლევებში მონაწილეობა, პუბლიკაციების მომზადება.

**ზ) ბიოლოგიური უსაფრთხოების სამმართველოს მიმართულებით:**

ზ.ა) ბიოლოგიური უსაფრთხოების / ბიოლოგიური დაცვის მონიტორინგი ცენტრის ცენტრალურ, რეგიონულ და ზონალურ ლაბორატორიულ სამსახურებში.

ზ.ბ) ბიოუსაფრთხოების დონის და უსაფრთხო ლაბორატორიული პრაქტიკის, აღჭურვილობის და შენობის დაცვის სისტემების შერჩევა ცენტრის ცენტრალურ, რეგიონულ და ზონალურ ლაბორატორიულ სამსახურებში.

ზ.გ) ცენტრის ცენტრალურ, რეგიონულ და ზონალურ ლაბორატორიებში ინფექციური და პოტენციურად ინფექციური გამომწვევების თანამშრომლებზე შესაძლო ზემოქმედების შეფასება (ბიოუსაფრთხოების რისკების შეფასება).

ზ.დ) ბიოსაფრთხოების სტანდარტული ოპერაციული პროცედურების შემუშავება/ მოდიფიკაციაში მონაწილეობა.

ზ.ე) ცენტრის ცენტრალურ, რეგიონულ და ზონალურ ლაბორატორიებში ბიოსაფრთხოების ნორმების დაცვაზე მონიტორინგის განხორციელება.

ზ.ვ) სამეცნიერო კვლევებში მონაწილეობა, პუბლიკაციების მომზადება.

2. ბიოუსაფრთხოების და განსაკუთრებით საშიში პათოგენების დეპარტამენტს. ხელმძღვანელობს დეპარტამენტის უფროსი.

**3. ბიოუსაფრთხოების და განსაკუთრებით საშიში პათოგენების დეპარტამენტის უფროსი:**

ა) ხელმძღვანელობს დეპარტამენტის საქმიანობას;

ბ) განიხილავს და დეპარტამენტის თანამშრომელთა შორის ანაწილებს დეპარტამენტში შემოსულ დოკუმენტაციას;

გ)ანაწილებს მოვალეობებს დეპარტამენტის თანამშრომელთა შორის, უზრუნველყოფს დეპარტამენტის მუშაობის ორგანიზაციას, პასუხისმგებელია დეპარტამენტის თანამშრომელთა მიერ სამსახურებრივი და საშემსრულებლო დისციპლინის დაცვაზე;

დ) აკონტროლებს გენერალური დირექტორის ბრძანებების, მითითებების, დავალებების, გენერალური დირექტორის მოადგილეების დავალებების შესრულებას დეპარტამენტის თანამშრომელთა მიერ;

ე) ავიზებს დეპარტამენტში მომზადებულ დოკუმენტებს და ასევე ცენტრში მომზადებულ დოკუმენტებს და წერილებს კომპეტენციის ფარგლებში;

ბ) წარუდგენს კვლევითი ცენტრის მენეჯერს დეპარტამენტის მიერ გაწეული საქმიანობის შესახებ წლიურ ანგარიშს, აგრეთვე მისი მოთხოვნით ნებისმიერ დროს;

ზ) ორგანიზებას უწევს კომპეტენციის ფარგლებში დეპარტამენტის უფლებების განხორციელებასა და მოვალეობების შესრულებას, რისთვისაც წარუდგენს კვლევითი ცენტრის მენეჯერს წინადადებებს ცალკეული საკითხების მოწესრიგებისა და გადაწყვეტის თვალსაზრისით;

თ) წარუდგენს კვლევითი ცენტრის მენეჯერს წინადადებებს კვლევითი ცენტრის შიდა სტრუქტურის, შტატების, მუშაობის ორგანიზაციის, კვლევითი ცენტრის თანამშრომელთა წახალისების ან მათთვის დისციპლინური პასუხისმგებლობის დაკისრების შესახებ;

ი) შუამდგომლობს იმ სახსრების, მოწყობილობებისა და ინვენტარის გამოყოფაზე, რაც აუცილებელია დეპარტამენტის კომპეტენციის ფარგლებში უფლებებისა და მოვალეობების შესასრულებლად;

კ) პერიოდულად ისმენს დეპარტამენტის თანამშრომელთა ანგარიშს მათ მიერ გაწეული მუშაობის შესახებ;

ლ) შუამდგომლობს დეპარტამენტის თანამშრომელთა კვალიფიკაციის ამაღლებისა და გადამზადების თაობაზე;

მ) ასრულებს გენერალური დირექტორისა და მისი მოადგილეების ცალკეულ დავალებებს.

ნ) ახორციელებს ამ დებულებითა და საქართველოს კანონმდებლობით განსაზღვრულ სხვა ფუნქციებს.

4. დეპარტამენტის უფროსი კომპეტენციის ფარგლებში უფლებების განხორციელებისა და მოვალეობების შესრულებისათვის ანგარიშვალდებულია გენერალური დირქტორის და კურატორი მოადგილის წინაშე.

**მუხლი 11. ვირუსოლოგიის, მოლეკულური ბიოლოგიის და გენომის შემსწავლელი** **დეპარტამენტი**

1.ვირუსოლოგიის, მოლეკულური ბიოლოგიის და გენომის შემსწავლელი დეპარტამენტის ფუნქციებია:

ა) გრიპის და რესპირატორული ვირუსების ლაბორატორიის მიმართულებით:

ა.ა.) გრიპის ლაბორატორიული ეპიდზედამხედველობა - გრიპის ვირუსების მოლეკულური დეტექცია და ტიპირება;

ა.ბ) გრიპის ვირუსოლოგიური კვლევა - ვირუსის იზოლაცია ქსოვილოვან კულტურაში და ტიპირება/ქვეტიპირება ჰემაგლუტინაციის ინჰიბირების გზით;

ა.გ) შერჩეული გრიპის ვირუსების/ნიმუშების გენების (ჰემაგლუტინინისა და ნეირამინიდაზას) სექვენირება;

ა.დ) კვლევის თანამედროვე მეთოდების დანერგვა სხვადასხვა რესპირატორულ ვირუსულ პათოგენებზე;

ა.ე) სამეცნიერო კვლევებში მონაწილეობა, პუბლიკაციების მომზადება;

ბ) პოლიომელიტის და ენტეროვირუსების ლაბორატორიის მიმრთულებით:

ბ.ა) კავკასიის რეგიონში (საქართველო, სომხეთი) პოლიომიელიტის ლაბორატორიული ეპიდზედამხედველობა;

ბ.ბ) პოლიომიელიტისა და სხვა ენტეროვირუსების დეტექცია - მწვავე დუნე დამბლიანი/მენინგიტიანი პაციენტების კლინიკური ნიმუშების, მაღალი რისკის და სასაზღვრე რეგიონებიდან აღებული გარემოს (ნახმარი წყლები) სინჯების კვლევა;

ბ.გ) პოლიომიელიტისა და სხვა ენტეროვირუსების ვირუსოლოგიური კვლევა - ვირუსის იზოლაცია ქსოვილოვან კულტურაში და ტიპირება/ქვეტიპირება მიკრონეიტრალიზციის გზით;

ბ.დ) კვლევის თანამედროვე მეთოდების დანერგვა სხვადასხვა ვირუსულ პათოგენებზე;

ბ.ე) სამეცნიერო კვლევებში მონაწილეობა, პუბლიკაციების მომზადება;

გ) ქსოვილოვანი კულტურების ლაბორატორიის მიმართულებით:

გ.ა) ქსოვილოვანი კულტურების ბანკის გამრავალფეროვნება, შენახვა და გაცემა სხვადასხვა ვირუსოლოგიური კვლევებისათვის;

გ.ბ) პათოგენებზე კვლევის თანამედროვე მეთოდების დანერგვა;

გ.დ) სამეცნიერო კვლევებში მონაწილეობა, პუბლიკაციების მომზადება;

დ) სეროლოგიური ლაბორატორიის (წითელა – წითურა და როტავირუსების ჯგუფები) მიმართულებით:

დ.ა) ვირუსული და ბაქტერიული პათოგენების ანტიგენის/ანტისხეულის დეტექცია სხვადასხვა სეროლოგიური მეთოდებით სახელმწიფო პროგრამების და სხვა პროექტების ფარგლებში;

დ.ბ) ჯანმოს აკრედიტირებული წითელა/წითურას ჯგუფი - წითელა/წითურას ლაბორატორიული ზედამხედველობა

დ.გ) ჯანმოს ლაბორატორიული ქსელის წევრი როტავირუსების ჯგუფი - როტავირუსული გასტროენტერიტების სენტინელური ლაბორატორიული ზედამხედველობა

დ.დ) სამეცნიერო კვლევებში მონაწილეობა, პუბლიკაციების მომზადება;

ე) მოლეკულური ეპიდემიოლოგიის ლაბორატორიის მიმართულებით:

ე.ა) ვირუსული, ბაქტერიული და პარაზიტული პათოგენების მოლეკულური დეტექცია კლინიკურ, გარემო და საველე ნიმუშებში;

ე.ბ) ვირუსული, ბაქტერიული და პარაზიტული პათოგენების მოლეკულური ტიპირება/ქვეტიპირება სხვადასხვა თანამედროვე მოლეკულური მეთოდების გამოყენებით;

ე.გ) მოლეკულური ტიპირების ახალი მეთოდების დანეგვა;

ე.დ) ტრენინგების ჩატარება მოლეკულური დეტექციისა და ტიპირების მეთოდების შესწავლის მიზნით;

ე.ე) სხვადასხვა პათოგენების შერჩეული უბნების სექვენირება დამადასტურებელი დეტექციის, ფილოგენეტიკური და სხვა კვლევის მიზნით;

ე.ვ) ახალი თაობის სექვენირებისა და მონაცემთა ანალიზის უახლესი მეთოდების დანერგვა ცენტრის კოლექციაში არსებული და ახალი იზოლირებული პათოგენური შტამების სრული გენომური სექვენირების მიზნით;

ე.ზ) სამეცნიერო კვლევებში მონაწილეობა და პუბლიკაციების მომზადება;

2. **ვირუსოლოგიის, მოლეკულური ბიოლოგიის და გენომის შემსწავლელ დეპარტამენტს** **ხელმძღვანელობს დეპარტამენტის უფროსი.**

3. **ვირუსოლოგიის, მოლეკულური ბიოლოგიის და გენომის შემსწავლელი** **დეპარტამენტის უფროსი:**

ა) ხელმძღვანელობს დეპარტამენტის საქმიანობას;

ბ) განიხილავს და დეპარტამენტის თანამშრომელთა შორის ანაწილებს დეპარტამენტში შემოსულ დოკუმენტაციას;

გ)ანაწილებს მოვალეობებს დეპარტამენტის თანამშრომელთა შორის, უზრუნველყოფს დეპარტამენტის მუშაობის ორგანიზაციას, პასუხისმგებელია დეპარტამენტის თანამშრომელთა მიერ სამსახურებრივი და საშემსრულებლო დისციპლინის დაცვაზე;

დ) აკონტროლებს გენერალური დირექტორის ბრძანებების, მითითებების, დავალებების, გენერალური დირექტორის მოადგილეების დავალებების შესრულებას დეპარტამენტის თანამშრომელთა მიერ;

ე) ავიზებს დეპარტამენტში მომზადებულ დოკუმენტებს და ასევე ცენტრში მომზადებულ დოკუმენტებს და წერილებს კომპეტენციის ფარგლებში;

ბ) წარუდგენს კვლევითი ცენტრის მენეჯერს დეპარტამენტის მიერ გაწეული საქმიანობის შესახებ წლიურ ანგარიშს, აგრეთვე მისი მოთხოვნით ნებისმიერ დროს;

ზ) ორგანიზებას უწევს კომპეტენციის ფარგლებში დეპარტამენტის უფლებების განხორციელებასა და მოვალეობების შესრულებას, რისთვისაც წარუდგენს კვლევითი ცენტრის მენეჯერს წინადადებებს ცალკეული საკითხების მოწესრიგებისა და გადაწყვეტის თვალსაზრისით;

თ) წარუდგენს კვლევითი ცენტრის მენეჯერს წინადადებებს კვლევითი ცენტრის შიდა სტრუქტურის, შტატების, მუშაობის ორგანიზაციის, კვლევითი ცენტრის თანამშრომელთა წახალისების ან მათთვის დისციპლინური პასუხისმგებლობის დაკისრების შესახებ;

ი) შუამდგომლობს იმ სახსრების, მოწყობილობებისა და ინვენტარის გამოყოფაზე, რაც აუცილებელია დეპარტამენტის კომპეტენციის ფარგლებში უფლებებისა და მოვალეობების შესასრულებლად;

კ) პერიოდულად ისმენს დეპარტამენტის თანამშრომელთა ანგარიშს მათ მიერ გაწეული მუშაობის შესახებ;

ლ) შუამდგომლობს დეპარტამენტის თანამშრომელთა კვალიფიკაციის ამაღლებისა და გადამზადების თაობაზე;

მ) ასრულებს გენერალური დირექტორისა და მისი მოადგილეების ცალკეულ დავალებებს.

ნ) ახორციელებს ამ დებულებითა და საქართველოს კანონმდებლობით განსაზღვრულ სხვა ფუნქციებს.

4. დეპარტამენტის უფროსი კომპეტენციის ფარგლებში უფლებების განხორციელებისა და მოვალეობების შესრულებისათვის ანგარიშვალდებულია გენერალური დირქტორის და კურატორი მოადგილის წინაშე.